Волфганг Борхерт
Вечерна песен

Превод от немски: Венцеслав Константинов, —

chitanka.info

Защо, ах, чуй, защо

пак слънцето се скри?

Спи, рожбо, спи ми кротък сън,

че тъмна нощ се спусна вън —

тя слънцето закри.

Защо, ах, чуй, защо

градът се е смълчал?

Спи, рожбо, спи ми кротък сън,

че тъмна нощ се спусна вън —

той вече е заспал.

Защо, ах, чуй, защо

фенерът тъй гори?

Спи, рожбо, спи ми кротък сън,

че тъмна нощ се спусна вън —

той пръска рой искри!

Защо, ах, чуй, защо

държим се за ръце?

Спи, рожбо, спи ми кротък сън,

че тъмна нощ се спусна вън —

и стискаме ръце.

Защо, ах, чуй, защо

сърцето се ломи?

Спи, рожбо, спи ми кротък сън,

че тъмна нощ се спусна вън —

и сме съвсем сами.

1946

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.